

Република Србија

Аутономна Покрајина Војводина

Општинска управа општине Оџаци

**Одељење за урбанизам, стамбено-комуналне и**

**имовинско-правне послове**

Број: **ROP-ODZ-445-CPI-3/2019**

Заводни број: 351-78/2019-01

Дана: 09.05.2019.године

 ОЏАЦИ

 Одељење за урбанизам, стамбено-комуналне и имовинско-правне послове Општинске управе општине Оџаци, поступајући по захтеву ЗЗ „Пољокооп“ Лалић, Оџачки пут 4, Лалић, поднетом преко пуномоћника Милановић Душка из Новог Сада, Париске комуне бр. 15, за издавање грађевинске дозволе, на основу члана 8ђ. и 134. Закона о планирању и изградњи („Сл.гласник РС“, број 72/09, 81/09, 24/2011, 121/2012, 42/2013, 50/2013, 98/2013, 132/2014, 145/14 и 83/18), члана 16. и 17. Правилника о спровођењу поступка обједињене процедуре електронским путем („Сл.гласник РС“, брoj 113/2015, 96/2016 и 120/2017), члана 81. став 1. тачка 3. Статута општине Оџаци („Сл. лист општине Оџаци“, број 2/19), члана 19. Одлуке о организацији Општинске управе општине Оџаци („Службени лист општине Оџаци“, број 20/2017) и члана 136. Закона о општем управном поступку („Службени гласник РС“, број 18/16), доноси:

**Р Е Ш Е Њ Е**

**О ГРАЂЕВИНСКОЈ ДОЗВОЛИ**

**ИЗДАЈЕ СЕ грађевинска дозвола инвеститору, ЗЗ „Пољокооп“ Лалић, Оџачки пут број 4, за доградњу четири силосне ћелије капацитета 1306m3 са пратећим објектима** ( тампон ћелија капацитета 338m3, ћелија за брзо пуњење капацитета 73m3, везни мостови, саобраћајно манипулативне површине, електричне инсталације) П+0**,** на катастарској парцели број **2093/2 к.о. Лалић**, укупне површине 14308 m2.

Објекат је категорије Б, класификационе ознаке 127131.

Укупна БРГП надземно је 436,52 m2, укупна бруто изграђена површина објекта је 436,52 m2. Укупна нето површина објекта је 436,52 m2.

**Предрачунска вредност** радова износи **42.772.097,84** динара без ПДВ-а.

 Саставни део овог Решења чине:

* Локацијски услови број ROP-ODZ-445-LOCH-2/2019 од 19.04.2019.године;
* Извод из пројекта за грађевинску дозволу са главном свеском, израђен од стране „Сoing”, Данила Киша 3в, Нови Сад под бројем 650/18 април 2019., одговорно лице пројектанта Душко Милановић, главни пројектант Душко Милановић, дипл.инж.грађ., лиценца ИКС број 310 4014 03;
* Техничка контрола пројектне документације израђена под бројем ТК01/19 април 2019. године од стране „Гро статик“ доо Нови Сад, одговорно лице Миодраг Буквић, вршилац техничке контроле Миодраг Буквић дипл.инж.грађ. лиценца ИКС број 311 F309 07;
* Пројекат за грађевинску дозволу израђен од стране Пројектни биро „ Сoing”, Нови Сад под бројем 650/18 април 2019., одговорно лице пројектанта Ненад Стаменковић, главни пројектант Душко Милановић, дипл.инж.грађ., лиценца ИКС број 310 4014 03;
* Елаборат заштите од пожара број 77/19 израђен од стране „Пожар- електро инжењеринг“ доо, Зрењанин, овлашћено лице Срђан Деспотовић, број лиценце МУП 07-152-39/13 и
* Геомеханички елаборат број ЕГ 3065 израђен од стране Ад „Завод за геотехнику“ Суботица, пројектант Живослав Стојановић, дипл.инж.грађ.

 Допринос за уређивање грађевинског земљишта за доградњу четири силосне ћелије укупног капацитета 1306m3 на кат. парцели 2093/2 к.о. Лалић, не обрачунава се и не наплаћује у складу са Потврдом број: 03-26-7-1/2019-06 од 25.04.2019. године издатој од стране Одељења за инвестиције и јавне набавке.

 Обавезује се инвеститор да најкасније осам дана пре почетка извођења радова, пријави почетак грађења објекта, органу надлежном за издавање грађевинске дозволе.

Грађевинска дозвола за објекат описан у ставу 1. диспозитива престаје да важи ако се не отпочне са грађењем објекта, односно извођењем радова, у року од **три** године од дана правоснажности овог Решења.

 Грађевинска дозвола за објекат описан у ставу 1. диспозитива престаје да важи ако се у року од **пет** година од дана правоснажности решења којим је издата грађевинска дозвола, не изда употребна дозвола.

Орган надлежан за издавање ове грађевинске дозволе не упушта се у оцену техничке документације која чини саставни део грађевинске дозволе, те у случају штете настале као последица примене исте, за штету солидарно одговарају пројектант који је израдио и прописао техничку документацију, вршилац техничке контроле и инвеститор.

**О б р а з л о ж е њ е**

**ЗЗ „Пољокооп“ Лалић, Оџачки пут број 4,**, преко пуномоћника Милановић Душка из Новог Сада, поднео је захтев, за издавање грађевинске дозволе за изградњу објекта ближе описаног у диспозитиву овог Решења.

 Уз захтев за издавање грађевинске дозволе је приложено:

* Извод из пројекта за грађевинску дозволу са главном свеском, израђен од стране „Сoing”, Данила Киша 3в, Нови Сад под бројем 650/18 април 2019., одговорно лице пројектанта Душко Милановић, главни пројектант Душко Милановић, дипл.инж.грађ., лиценца ИКС број 310 4014 03;
* Техничка контрола пројектне документације израђена под бројем ТК01/19 април 2019. године од стране „Гро статик“ доо Нови Сад, одговорно лице Миодраг Буквић, вршилац техничке контроле Миодраг Буквић дипл.инж.грађ. лиценца ИКС број 311 F309 07;
* Пројекат за грађевинску дозволу израђен од стране Пројектни биро

„Сoing”, Нови Сад под бројем 650/18 април 2019., одговорно лице пројектанта Ненад Стаменковић, главни пројектант Душко Милановић, дипл.инж.грађ., лиценца ИКС број 310 4014 03 који чини -Главна свеска- 0„Сoing”, Нови Сад под бројем 650/18 април 2019., одговорно лице пројектанта Душко Милановић, главни пројектант Душко Милановић, дипл.инж.грађ., лиценца ИКС број 310 4014 03,

 -Пројекат архитектуре -1„Сoing”, Нови Сад под бројем 650/18 април 2019., одговорно лице пројектанта Душко Милановић, одговорни пројектант Ивана Станишић, дипл.инж.грађ., лиценца ИКС број 310 Ј055 10;

-Пројекат конструкције-2/1„Сoing”, Нови Сад под бројем 650/18 април 2019., одговорно лице пројектанта Душко Милановић, одговорни пројектант Ивана Станишић, дипл.инж.грађ., лиценца ИКС број 310 Ј055 10;

-Геомеханички елаборат број ЕГ 3065 израђен од стране Ад „Завод за геотехнику“ Суботица, пројектант Живослав Стојановић, дипл.инж.грађ. и

-Елаборат заштите од пожара број Е 77/19 ЕЗОП, израђен од стране „Пожар-електро инжењеринг“, Зрењанин, овлашћено лице Срђан Деспотовић, бр. лиценце МУП 07-152-39/13

* Графичке прилози техничке документације у dwg формату;
* Kатастарско топографски план;
* Копија плана катастарске парцеле 2093/2
* Пуномоћ за подношење захтева и
* Доказ о уплати прописане таксе и накнаде за Централну евиденцију

По службеној дужности овај орган је прибавио Препис листа непокретности бр. 155 к.о. Лалић.

Како је уз захтев за издавање грађевинске дозволе поднета сва потребна документација из члана 135. Закона о планирању и изградњи („Службени гласник РС“, број 72/2009, 81/2009-исп, 24/2011, 121/2012, 42/2013-УС, 50/2013-УС, 98/2013-УС, 131/2014, 145/2014 и 83/18) и члана 16. Правилника о спровођењу поступка обједињене процедуре електронским путем („Сл.гласник РС“, брoj113/2015, 96/2016 и 120/2017), решено је као у диспозитиву.

**ПОУКА О ПРАВНОМ ЛЕКУ**: Против овог решења може се изјавити жалба у року од 8 дана од дана пријема истог, кроз Централни информациони систем за електронско поступање у оквиру обједињене процедуре, Покрајинском секретаријату за eнергетику, грађевину и саобраћај у Новом Саду, ул. Булевар Михајла Пупина број 16.

Руководилац Одељења,

Татјана Стаменковић, дипл.инж.грађ.